Case ID: 1067734
Sentence 10: İbtidai istintaq zamanı şahid qismində dindirilmiş, məhkəmə zamanı ifadəsi elan olunaraq tədqiq edilmiş Şahid3 Müzəffər oğlu göstərmişdir ki, x xxxx 2017-ci il tarixdə saat 23 radələrində Şöhrət ona zəng edib onunla görüşmək istədiyini demiş, o, Şöhrətin danışığından sərxoş olduğunu hiss edib onunla görüşmək istəmədiyi üçün qardaşıgildə Yasamalda olduğunu, evdə olmadığını demiş, lakin Şöhrət əl çəkməyərək Yasamala gələcəyini demiş, o, sonuncuya gəlməməsini, evə gedəndə xəbər edəcəyini demiş, x xxxx 2017-ci il saat 23-24 radələrində yaşadığı mənzilin qapısı açıq olduğundan Şöhrət qəfil yaşadığı evə daxil olmuş, “Dayı bəs evdə deyildin, məni niyə aldadırsan”, - demiş, həmin vaxt Şöhrət sərxoş vəziyyətdə olmuş, ayaq üstə belə dayana bilməmiş, Şöhrət həyacanlı vəziyyətdə təcili 7 manat pula ehtiyacı olduğunu, adını bildirmədiyi dostunun taksidə onu gözlədiyini, taksiyə verməyə pulları çatmadığını bildirmiş, Şöhrətə 10 manat pul verdikdən sonra Şöhrət evdən çıxıb getmiş, gedərkən qayıdıb onunla qalacağını demiş, sərxoş vəziyyətdə onun evinə gəldiyinə görə əsəbləşib onun evində qalmasına etiraz etmiş, həmin vaxt Şöhrət Qədimovun əynində olmuş paltarın üzərində zədə, bədəninin gözlə görünən nahiyəsində xəsarət və ya xəsarət izləri görməmiş, Şöhrət gedəndən sonra mənzildə işıqları söndürüb Şöhrət mənzilə daxil ola bilməsin deyə qapını arxadan kilidlə bağlamış, təxminən 1 saat sonra Şöhrət Qədimov yenidən qayıdıb qapını döyüb: “Ay dayı, ay dayı”, - deyə çağırsa da, sonuncuya cavab verməmiş, qapını açmamış, Şöhrət onun cavab vermədiyini görüb çıxıb getmiş, xx xxxx 2017-ci il tarixdə günorta saatlarında Şöhrət Qədimov ona zəng edib ailəsinin Şəmkirdən Bakıya gəldiyini, pula ehtiyacı olduğunu demiş, ona pul verməsini xahiş etmiş, Şöhrətə saat 19-dan sonra pulu olacağını, gəlib götürə biləcəyini demiş, lakin Şöhrət gəlməmiş, xx xxxx 2017-ci il tarixdə saat 15 radələrində Şöhrət istifadəsində olan (077) ***-**-** nömrəli telefondan ona zəng edib axşam işi olduğu üçün gəlib pulu götürə bilmədiyini və hazırdapulu götürmək istədiyini demiş, Şöhrətin təklifi ilə evinin yaxınlığındakı adını xatırlamadığı marketin “talış” kimi çağırdığı satıcısına 20 manat pul verərək Şöhrətin gəlib götürəcəyini demiş, bundan sonra onun Şöhrət Qədimovla heç bir əlaqəsi olmamış, Şöhrət Qədimov ona x xxxx 2017-ci il tarixdə saat 20 radələrində zəng vurmamış, onunla danışmamış, Təqsirləndirilən şəxs, Zərərçəkmiş şəxs2 və Şeyda Məmmədov adlı şəxsləri tanımamış, onların arasında münaqişənin, dava-dalaşın və ya düşmənçiliyin olub-olmaması barədə heç bir məlumatı olmamışdır.